CELEX: 32005R1967
Language: sl
Date: 2005-12-01 00:00:00
Title: Uredba Komisije (ES) št. 1967/2005 z dne  1. decembra 2005  o uvrstitvi določenega blaga v kombinirano nomenklaturo

2.12.2005   
            
            
               SL
            
            
               Uradni list Evropske unije
            
            
               L 316/7
            
         
      UREDBA KOMISIJE (ES) št. 1967/2005
   z dne 1. decembra 2005
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1), in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v Prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz Priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz Priloge, je uvrščeno v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. decembra 2005
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 1719/2005 (UL L 286, 28.10.2005, str. 1).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo Evropskega parlamenta in Sveta (ES) št. 648/2005 (UL L 117, 4.5.2005, str. 13).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Proizvod v obliki svetle, rahlo peneče se tekočine, rumene do jantarne barve. Vsebnost alkohola je 5,9 vol. %.
                              Dobljen je s fermentacijo sladice s 15,3 stopinje Plato. Fermentirana raztopina se nato zbistri in filtrira. Tej raztopini je dodano 3,34 % sladkornega sirupa, 0,14 % aromatičnih sestavin (od tega jih 75 % izvira iz tequile), 0,11 % citronske kisline in 0,002 % askorbinske kisline. Proizvod ima vonj in okus po pivu.
                              Proizvod je namenjen za takojšnje uživanje. Prodaja se kot pivo v steklenicah s prostornino 330 ml/0,33 l, ki so ustrezno označene.
                           
                        
               
                  2203 00 01
               
               
                  Uvrstitev je določena s splošnima praviloma 1 in 6 za razlago kombinirane nomenklature in z besedilom oznak KN 2203 00 in 2203 00 01.
                  Proizvod je pijača in se lahko šteje za pivo, proizvedeno iz slada, iz tarifne številke 2203. Proizvod ne more biti izključen iz tarifne številke 2203, ker je količina alkohola, ki je dodana z aromatičnimi sestavinami, samo 0,04 vol. %. Proizvod se zato ne more uvrščati v tarifno številko 2208.
                  Pojasnjevalne opombe harmoniziranega sistema k tarifni številki 2203 navajajo, da se lahko dodajo sladkor, barvilo, ogljikov dioksid in druge sestavine. Zato je pivo iz tarifne številke 2203, med drugim, lahko tudi aromatizirano.
               
            
                  
                              2.
                           
                           
                              Brezšivna upogljiva cev, medicinske kvalitete, izdelana iz motnega poli(vinilklorida) (PVC) z debelino stene približno 0,6 mm in zunanjim premerom 5,7 mm. Zdrži lahko tlak najmanj 27,6 MPa in je uvožena v približno 1 200 m dolgih zvitkih.
                              Izdelek se običajno uporablja za prenos, vodenje ali razdeljevanje plinov ali tekočin.
                              Čeprav se izdelek, ko je razrezan na primerne dolžine, lahko uporablja kot del za medicinsko opremo, vključno za anestezijo, intenzivno nego, katetre in arterijske sisteme, nima nobene posebne uporabe kot bistven del medicinske opreme.
                           
                        
               
                  3917 31 90
               
               
                  Uvrstitev je določena s splošnima praviloma 1 in 6 za razlago kombinirane nomenklature, opombo 8 k poglavju 39 in besedilom oznak KN 3917, 3917 31 in 3917 31 90.
                  Ker se izdelek razen v posebne medicinske namene lahko uporablja tudi v druge namene, skupaj z blagom iz poglavja 90, se ne more šteti k instrumentom ali aparatom za uporabo v medicini pod tarifno številko 9018 in je z opombo 1(f) izključen iz poglavja 90.
                  Uvrščanje temelji na obliki in materialu, iz katerega je izdelek narejen. Izdelek je na podlagi opombe 8 k poglavju 39 uvrščen v tarifno številko 3917.
               
            
                  
                              3.
                           
                           
                              Termokrčljiva plastična cev izdelana iz poli(vinilidenfluorida) (PVDF), brezšivna, neojačana in lahko zdrži tlak manj kot 27,6 MPa, dolžine približno 25 mm in premera približno 9 mm.
                              Pod vplivom vročine se skrči in se popolnoma prilagodi vsakemu predmetu, ki se ga vstavi vanjo.
                              Izdelek se na splošno uporablja za zaščito električnih žic.
                           
                        
               
                  3917 32 39
               
               
                  Uvrstitev je določena s splošnima praviloma 1 in 6 za razlago kombinirane nomenklature, dodatno opombo 8 k poglavju 39 in opisom oznak KN 3917, 3917 32 in 3917 32 39.
                  Uvrstitev temelji na materialu, iz katerega je cev narejena.
                  Te cevi se ne morejo šteti kot izolatorji pod tarifno številko 8546. V skladu s pojasnjevalnimi opombami HS k tarifni številki 8546 so izolatorji priprave, ki se uporabljajo za pritrjevanje, podporo ali vodenje vodnikov električnega toka, katere obenem električno izolirajo med seboj in proti zemlji. Te cevi se ne morejo šteti kot izolacijske cevi pod tarifno številko 8547.
                  V skladu s pojasnjevalnimi opombami HS k tarifni številki 8547 (B) so cevi, izdelane v celoti iz izolacijskega materiala (tj. guma, plastika, prepletena tekstilna preja ali preja iz steklenih vlaken), izvzete in uvrščene glede na material, iz katerega je izdelek narejen.
               
            
                  
                              4.
                           
                           
                              Pretlačeno avokadovo meso („guacamole“) zelene barve s sledečo sestavo (v mas. %):
                              
                                          avokado:
                                       
                                       
                                          90,5
                                       
                                    
                                          ostale sestavine (npr. sol, začimbe, citronska kislina, antioksidant, stabilizator, konzervans): manj kot
                                       
                                       
                                          1
                                       
                                    
                                          Vsebnost različnih sladkorjev v skladu z dodatno opombo 2(a) k poglavju 20 je
                                       
                                       
                                          9,6
                                       
                                    Izdelek je pakiran v embalažo z neto vsebino do vključno 1 kg.
                           
                        
               
                  2008 99 67
               
               
                  Uvrstitev je določena s splošnima praviloma 1 in 6 za razlago kombinirane nomenklature, dodatnima opombama 2a in 3 k poglavju 20 in z besedilom oznak KN 2008, 2008 99 in 2008 99 67.
                  Izdelek se ne more šteti za omako ali mešano začimbo iz tarifne številke 2103) (glej pojasnila harmoniziranega sistema k tarifni številki 2103), saj ne vsebuje večje količine začimb.
                  Proizvod se uvršča v tarifno številko 2008, ker je pripravljen drugače, kot je določeno v poglavju 8.
                  Vsebnost različnih sladkorjev, izražena, kot je navedeno v dodatni opombi 2(a) k poglavju 20, je 9,3 mas. %. Ta odstotek presega 9 mas. %, navedenih v dodatni opombi 3 k poglavju 20.